|  |
| --- |
| Finanstilsynet15. marts 2018J.nr./POS |

|  |
| --- |
|  |

# Retningslinjer for elektronisk indsendelse af prospekter m.v.

**Indledning**

Når Finanstilsynet modtager dokumenter i form af breve, elektronisk post og andet skal de journaliseres. Det er derfor væsentligt, at dokumenterne bliver registreret korrekt. Det er baggrunden for, at Finanstilsynet anmoder investeringsforvaltningsselskaberne og foreningerne om at følge fremgangsmåden nedenfor i forbindelse med elektronisk fremsendelse af prospekter.

Investeringsforvaltningsselskaberne og investeringsforeningerne kan følge de nedenfor nævnte anvisninger, i forbindelse med fremsendelse af elektronisk og anden post til Finanstilsynet.

**Fremgangsmåde ved indsendelse af elektroniske prospekter**

1. Prospekterne indsendes til finanstilsynet@ftnet.dk
2. Prospekterne indsendes som scannede underskrevne prospekter eller som prospekter med digital underskrift.
3. Prospekterne kan indsendes på zip-filer. Det er ikke hensigtsmæssigt, at en mail er mere end 10 MB.
4. Der må alene fremsendes prospekter for en eller flere afdelinger i én forening i én mail.
5. I emnerubrikken skal følgende angives: Prospekter for [Foreningens FT nr. og navn] samt navnene på afdelingerne, når der er tale om prospekter for enkelte afdelinger eller afdelingsgrupper.
6. Eksempler på tekst i emnerubrikken:
7. FT-nr. 110XX, Investeringsforeningen XXX – Prospekter
8. FT-nr. 110XX, Investeringsforeningen XXX – Prospekt for aktieafdelinger
9. FT-nr. 110XX, Investeringsforeningen XXX – Prospekter for obligationsafdelinger
10. FT-nr. 110XX Investeringsforeningen – Prospekter for blandede afdelinger
11. FT-nr. 110XX Investeringsforeningen XXX – Prospekter for. afd. 1-7, 9 – 11 og 17 – 20 samt 22.
12. I den vedhæftede E-mail anføres:
	1. FT. nr., hvis det ikke fremgår af emnerubrikken
	2. Foreningens navn, hvis det ikke fremgår af emnerubrikken
	3. Afdelingers FT. numre, hvis de ikke fremgår af emnerubrikken
	4. Datoen for offentliggørelse
	5. Bekræftelse på, at den elektroniske fil er i overensstemmelse med prospektet
	6. Oplysning til eventuelle særlige forhold, der f.eks. kan være:
		1. at et bestyrelsesmedlem er bortrejst og først skriver under på en senere dato,
		2. at prospektet ved en fejl ikke er indsendt rettidigt.

Eventuelle spørgsmål om fremsendelse af prospekter kan rettes til INVEST.